Miozin

[thumb|right|450px|Molekule miozina  prolaze kroz konformacijske promjene u realnom vremenu. Slika je napravljena pomoću hibridne tehnike [mikroskop atomskih sila|AFM fluorescentnom mikroskopijom.]]

**Miozin** (grč. μῦς, genitiv μυός  - *mios* = mišić), jedna je  od dvije  esencijalne bjelančevine u sastavu mišića i mišićnog sistema u cjelini. Uz aktin, omogućava elastičnost i kontrakciju mišića. Čini oko polovine suhe tvari u mišiću.

Miozin je vrlo velika molekula, sa relativnom  [molekulskom masom od oko 500.000. Sastavljena je  od šest [polipeptidnih lanaca. Molekule miozina spontano se udružuju u vlaknaste polimerne strukture, koje stvaraju  miozinske niti. Grčenje (kontrakcija)  mišića počiva na međusobnogom  "uklizavanju" debljih miozinskih i tanjih aktinskih niti. Posljedica toga je promjena konformacije miozina, koju pokreće hidroliza adenozin-trifosfata (ATP).

## Struktura
mini|300px|Dio strukture miozina II. Atomi u teškom lancu su crveni (lijevo), a u lahkom lancu su naranžasii i žuti
thumb|min|400px|Model mišićne kontrakcije
Miozin je ATPaza, odnosno, hidrolizira adenozintrifosfat (ATP)  da formira adenozin difosfat (ADP)  i Pi, u reakciji mišićne kontrakcije.

Miozin se sastoji od dva identična teška lanca, svaki od po 230 kDa (*kilodaltona*)  i 4 lahka lanca od po 20 kDa. Molekula ima loptasto područje glave,  dvostruko vezane za dugu spiralu. Svaka glava spaja dva različita lahka lanca. Svi miozini imaju  sekvencu:

 Gly - Glu - Ser - Ala - Gly - Lys - Thr

– koja  je slična sekvenci  u aktivnom mjestu drugih ATPaza. Lizin  se vezuje za alfa fosfat ATP.

Struktura α-heliksa je neprekidna do repa miozina, čemu  pogoduje odsustvo prolina u intervalima od više od 1.000 ostataka i mnogo  leucina, alanina i glutamata.

Dio loptastog miozina ima miozin ATPaznu aktivnost i u kombinaciji sa aktinom. Dva lahka lanca su identična  (po jedan u svakoj glavi) i mogu  se ukloniti bez gubitka ATPazne aktivnosti. Druga dva lahka lanca nisu identični i potrebni su  za ATPaznu aktivnost, kao  i za vezanje miozina za aktin.

Miozini se mogu razlagati tripsinom  u dva fragmenta koji se zovu  **lahki meromiozin**  i **teški meromiozin**.

Vlakna lahkog   meromiozina  nemaju  ATPaznu aktivnost i ne kombiniraju se  sa aktinom. To  je dvostruko uvijen  lanac alfa spirale, dug  850 Ångströma. Teški meromiozin katalizira hidrolizu ATP, veže se  za aktin, ali ne gradi  vlakna i ne generira snagu za mišićne kontrakcije. Sastoji se od kratkog  štapića,  u prilogu dva loptasta domena, koji  su glave miozina. Teški meromiozin se  cijepa papainom u  dva štapićasta subfragmenta, pod nazivom S2. Svaki fragment ima mjesta S1,  sa ATPaznom  aktivnosti i sposobnost vezivanja za aktin.
Svaki miofibril se sastoji od više miofilamenata koji su tanje  ili deblje niti, koje se sastoje od dva posebna proteina, aktin i miozin. U miofilamentima,  miofibrili ne pokrivaju puni obim mišićnih vlakana, već  su podijeljeni u pregrade zvane sarkomere.

Grupiranje tankih aktinskih miofilamenata stvara svijetlije  poprečne  pruge, dok grupe  miozinskih miofibrila formiraju tamnije. Prvi su poznati kao **I trake**, a drugi kao **A trake**. Ovi bendovi su naizmenični. I i A trake zajedno se nazivaju sarkomera. Osim tanjih  miofilamenata  aktin, postoje i  dvije druge molekule proteina:  tropomiozin i troponin, koji su  su uključeni u reguliranje kontrakcije mišića.

Sarkomera A je odvojena od drugih,  uskim područjima gustog materijala koji su označeni kao  **linije Z**. Tanke niti su fiksne u Z linijama i projiciraju se  u oba smjera.
Osim toga,  aktin, u tankim miofilamentima sadrži dva proteina i mjesta miozinskih receptora. Svaki miozinski  filament ima male projekcije pod nazivom mostovi, koji u  interakciji s aktinskim  vlaknima izazvaju  kontrakcije.

Debeli miofilamenti  se međusobno dodiruju sa slobodnim krajevima tankih miofilamenata,  zauzimajući  A bend i sarkomeru. U sredini ove trake se vidi zona H.  Molekule miozina  koje ga čine imaju zone  koje se mogu vezati za aktin i druge molekule, AV pokretima  aktinskog  filamenta F.

## Također pogledajte
*Aktin
*Mišić

## Reference
## Vanjski linkovi
*http://www.mechanobio.info/modules/go-0003774#2_go-0003774  MBInfo – Myosin Isoforms]
*http://www.mechanobio.info/modules/go-0008570#2_go-0008570  MBInfo – The Myosin Powerstroke]
*http://www.banyantree.org/jsale/actinmyosin/index.html Myosin Video] A video of a moving myosin motor protein.
*
*https://wayback.archive-it.org/all/20090924163125/http://www.mrc-lmb.cam.ac.uk/myosin/myosin.html The Myosin Homepage]
*http://cellimages.ascb.org/cdm4/item_viewer.php?CISOROOT=/p4041coll12&CISOPTR=101&CISOBOX=1&REC=2Animation of a moving myosin motor protein
*http://www.pdbe.org/emsearch/myosin* 3D macromolecular structures of myosin from the EM Data Bank(EMDB)]

Kategorija:Proteini
Kategorija:Motorni proteini
Kategorija:Citoskelet
Kategorija:Mišići
Kategorija:Lokomotorni sistem
Kategorija:Fiziologija
Kategorija:EC 3.6.4.1